DEN 8. JULI 2015
SEKS ÅR FØR DRABENE PÅ MAGGIE OG PAUL
Alarmcentralen.
Hej, jeg kørte lige på Crocketville Road.
Der ligger en på vejen.
- Er det på vejen eller i vejsiden? - På vejen.
På vejen?
- Han bliver ramt. - Okay, vi sender en betjent ud.
- Okay. - Godt.
I 2019 var vores nyhedskontor optaget af bådulykken.
I 2021 sker der så et dobbeltmord.
Da vi dækkede Paul og Maggie Murdaughs død,
fik vi et anonymt tip på hjemmesiden om en færdselsrapport
om Stephen Smiths død i 2015.
Stephen Smiths lig blev fundet midt på en landevej i Hampton County.
Hans bil blev senere fundet rundt om hjørnet.
Jeg undersøgte kilderne.
Hvem er Stephen Smith? Hvad var hans historie?
Jeg lyttede til de interviews,
politiet optog i 2015.
MOTORKONTOR
Betjent Rowell, hændelsen, der fandt sted den 8. juli 2015.
- Vær venlig at gennemgå den. - Ud fra, hvad vi ved indtil nu,
fik en ung mand motorproblemer med bilen på vej hjem.
Måske løb han tør for brændstof. Han begyndte at gå.
Jeg nåede frem omkring 4.30.
På stedet så jeg en ung hvid mand,
der lå på kørebanen med alvorlige hovedskader.
Intet tydede på, at det var en bilulykke.
Intet iturevet tøj. Skoene sad stadig på fødderne.
Mobilen lå stadig i lommen.
Det er en mørk landevej.
Men hvis nogen bliver offer for en bilulykke,
finder man dem nok ikke midt på vejen.
Man finder dem nok ikke med løstsiddende sko på.
Jeg bemærkede, at den unge mand havde hovedskader.
Man finder dem nok ikke med de blodmønstre, som man fandt.
Man finder dem nok ikke liggende på den måde, han lå på.
De ting blev undersøgt og anfægtet i rapporten.
Men ingen gravede i sagen.
Vi ved det ikke med sikkerhed. Ingen har kunnet fortælle os noget andet.
Jeg kontaktede mine kilder hos politiet,
fik en kopi af rapporten, fik bekræftet, at den var ægte,
og bemærkede straks,
at Buster Murdaugh nævnes i rapporten.
Mallory, Connor og jeg gik på highschool på samme tid som Stephen.
Han var et meget sødt menneske, altid rar.
Han elskede sine venner.
Han var glad.
Stephen og jeg blev venner, da jeg gik i tiende.
Jeg syntes, han var vældig sjov. Jeg beundrede hans personlighed,
for han var ligeglad med, hvad folk tænkte om ham.
Han var altid sig selv.
Han dansede altid rundt og sang. Han var bare sjov.
Jeg boede hos Mallory.
Det skete kun et par veje fra, hvor hun boede.
Vi var bange for, at nogen ville ende med at dø midt på vejen.
Det er uhørt i Hampton County.
Da han blev dræbt,
stod byen sammen og støttede familien. Alle ville vide, hvad der var sket.
Men så forsvandt hans sag.
Stephens sag var uopklaret.
Hans mor, Sandy Smith, hyrede en privatdetektiv.
Det første, man gør som efterforsker, er at se det arbejde,
der allerede er blevet lavet.
I South Carolina efterforsker færdselspolitiet dødsfald
i forbindelse med bilulykker.
I de første par uger knokler færdselspolitiet
med at afhøre så mange, de kan.
Stephens kolleger, venner, skolekammerater og så videre.
Sagsnummeret er CL-062.
Jeg ville snakke med dig.
Det er i forbindelse med efterforskningen af mordet på Stephen Smith.
- Ved du, hvad jeg taler om? - Ja, det gør jeg.
Fortæl mig, hvad du har hørt.
Jeg fik at vide, at han blev ramt af en bil. Alt muligt.
Han blev ramt af en bil og døde.
De siger, det var en flugtbilist. Det fremgår ikke helt klart.
Jeg ved, at han ikke blev ramt af en bil.
Jeg har for nylig hørt, at der var to, måske tre unge mænd i et køretøj.
De var vist ude på ballade eller sådan noget.
Det er alt sammen rygter. Der er ingen kilder til oplysningerne.
De har hørt det fra andre.
Jeg skal finde en, der er villig til at give mig pålidelig information.
Jeg forstår dit forbehold.
For jeg har hørt, at folk, der er forbundet med hans navn,
har gået rundt og...
Altså...
De har truet eller presset folk og sagt: "Ti stille, hvis du ved noget."
Hun sagde: "Du nægter at tro, hvem jeg hørte, der gjorde det."
Hun sagde hans navn, og jeg var virkelig chokeret.
Jeg har hørt navne, og jeg...
Eller rettere et navn.
Det navn var... Han bliver kaldt Buster Murdaugh.
Buster Murdaugh.
Alle siger, det var Murdaugh-drengene.
Igen og igen.
Da jeg hørte det oprindeligt, tænkte jeg på den yngre Murdaugh-dreng,
Busters lillebror, Paul,
for hans stil er "mit efternavn er Murdaugh. Jeg gør, som jeg vil."
- Om du forstår? - Ja.
De færreste
vil sige det højt, om du forstår? På grund af...
Jeg vil ikke sige magt, men...
Navnet Murdaugh har en vis betydning, når man siger det i Hampton County.
Det fremgår klart af interviewene.
Stephens død er nu forbundet til Murdaugh-familien.
Du hørte altså et rygte om, at Buster måske havde
en form for forhold til Stephen?
Javel.
Jeg var naturfagslærer på Wade Hampton.
Der gik et rygte om, at Stephen og Buster var venner.
Stephen var intelligent og havde hjulpet Buster med nogle opgaver.
En form for tutor, i mangel af et bedre ord.
Stephen Smith var bøsse og boede i Hampton County.
Det kan ikke have været nemt
at være fra en by, hvor det ikke er socialt acceptabelt.
Der blev sandsynligvis talt om ham.
Der gik mange rygter om, at Buster og Stephen var intime sammen.
Der ville være blevet set ned på at være bøsse i Murdaugh-familien.
Jeg har kendt Murdaugh-familien hele mit liv.
Hampton er ikke en ret stor by.
De ville ikke have, at der skete noget med deres omdømme eller navn.
Da Murdaugh-navnet blev nævnt i forbindelse
med et eventuelt forhold med Stephen, ændredes synet på hans sag fuldstændig.
Det gik fra at opnå retfærdighed for Stephen til at forsvare Murdaugh
og sørge for, at alle vidste, at de ikke var involverede.
Selv hvis de havde, ville folk ikke overveje det.
Kan du fortælle mig, hvad du hørte om Stephen Smith-hændelsen?
Så vidt jeg ved, er det udelukkende rygter.
På det her tidspunkt er det lidt... Enhver hjælp kan være nyttig.
Jeg har tit hørt historier om,
at Buster og Stephen havde et hemmeligt forhold,
og at de ville springe ud over for Busters familie.
Der gik rygter om, at den aften, Stephen døde,
var han på vej hjem fra skole, men bilen løb tør for benzin.
Jeg ved bare, at han sagde, det var Buster og måske en eller to andre.
De kørte på 601. Jeg så bilen i vejsiden.
Jeg så drengen gå på vejen.
Stephen føler sig tryg nok til at ringe til Buster,
og Buster er tilfældigvis i området på vej hjem fra en softball-turnering med en ven.
De forsøgte at...
Jeg vil ikke sige, at de lavede ballade eller sådan noget.
Jeg tror, han samler Stephen op
og narrer Stephen til at tro, de kører ham hjem,
men da de har kørt lidt,
begynder det at gå galt.
Jeg tror, at Murdaugh-familien gjorde alt, hvad der krævedes
for at lukke munden på alle den aften.
Nogen sagde, at det var Buster, og jeg tænkte,
at ingen gjorde noget ved det på grund af, hvem han var.
Den dag, Stephen døde,
ringede Randy Murdaugh til min far lige efter retsmedicineren.
Han sagde, han ville påtage sig sagen,
og at det ville være uden beregning.
Det er underligt.
Det ved Murdaugh-familien. De ved, at vi holder øje med ham.
Jeg taler snart med Buster og siger: "Hør, nu skal du sige sandheden.
Var det et uheld, skal du bare sige sandheden.
Lad os få processen afsluttet, så familien kan få fred."
Jeg ville have talt med Buster. Jeg ville have talt med Alex.
Men der sker intet i denne sag. Intet.
Ingen efterforsker sagen. Sagen dør hen.
På færdselspolitiets optagelser nævnes Murdaughs navn
mange gange af mange mennesker,
men ingen har tilsyneladende afhørt Buster eller andre i Murdaugh-familien.
Hvorfor ikke?
Kort efter, hans lig blev fundet,
hørte vi rygter om en mulig forbindelse til Murdaugh-familien.
Som journalist ved jeg, at hører man samme rygter
fra forskellige grupper af mennesker,
er det enten et godt rygte, eller der er sandhed i det.
Vi skrev en artikel i thanksgiving-avisen i 2015,
hvor Sandy Smith appellerede til samfundet.
"Min søn blev dræbt.
Ved du noget, så sig det. Vi vil have svar. Vi ønsker fred."
Vi kunne ikke nævne navnet Murdaugh, for så ville vi blive sagsøgt.
Vi skrev: "En prominent familie siges at være indblandet."
Alle vidste, hvem vi talte om.
Vi udgav historien og ventede.
Folk kom hen til mig og klappede mig på ryggen.
"Vi er så taknemmelige."
"Det er flot, du har modet til det."
Vi gjorde alt andet end at skrive navnet Murdaugh.
Men historien hjalp ikke. Ingen trådte frem.
Fortæl mig om Morgan.
For hun hørte det rygte, da hun lige var begyndt at date Paul.
Morgan fortalte mig, at hun talte med Murdaugh-familien
om rygterne med Buster, hans venner og Stephen,
og at Paul måske var sammen med dem.
Da jeg begyndte at date Paul, sendte en pige mig en besked på Facebook,
hvor hun skrev, at hun havde grund til at tro,
at Paul eller Buster kunne have dræbt Stephen.
Hr. Alex, Maggie, Buster, Paul og jeg var hjemme.
Vi sad i køkkenet. Vi var lige færdige med at spise.
Jeg spurgte dem: "Hvorfor siger den pige det?"
De grinede bare af det og sagde: "Vi ville ikke dræbe den bøsse."
Jeg tænkte...
Når jeg ser tilbage, var det det første røde flag, jeg ignorerede.
Jeg tænkte, det er Murdaugh-familien. De ville ikke bare myrde nogen.
2. FEBRUAR 2018 - TRE ÅR SENERE
Alarmcentralen.
Min husholderske er faldet. Hun bløder fra hovedet.
- Jeg kan ikke få hende op. - Hvor faldt hun fra?
Hun faldt, da hun gik op ad murstenstrappen.
- Er hun udenfor eller indenfor? - Udenfor.
Kan hun tale med jer, eller er hun bevidstløs?
Hun er ikke bevidstløs. Hun mumler.
Damen sagde, at hun prøvede at rejse sig, men faldt igen?
- Nej, jeg holdt hende oppe. - Okay.
Hun bad mig give slip og ville bruge armen, men så faldt hun igen.
Ved I, hvem hun er?
- Hun arbejder for os. - Hvor gammel er hun?
Jeg er ikke sikker. Måske 58.
- Ved du, hvad hun hedder? - Gloria Satterfield.
Ved I, om hun før har haft et slagtilfælde?
-Kan du stoppe med de spørgsmål? - Jeg har sendt dem af sted.
HUSHOLDERSKE
Gloria Satterfield var familiens husholderske.
I februar 2018 var hun i huset.
Hendes familie fik at vide,
at hun snublede over familiens hunde på trappen
og faldt baglæns. Hun slog hovedet voldsomt og døde.
Hun reagerede slet ikke på, at vi var der, mens hun var på hospitalet.
Ja.
Fra hun kom på hospitalet, til hun døde, kunne hun ikke sige, hvad der var sket.
Jeg vidste, at Gloria var på hospitalet.
Alex kom hjem en dag og sagde, at han havde besøgt hende.
To dage senere var hun død.
Paul tog Glorias død meget hårdt.
Han græd og var meget ked af det.
Da vi forlod hendes begravelse, kørte vi sammen,
mens han fortalte historier om hende og gode minder.
Han var meget påvirket af Glorias død.
Da jeg fandt ud af, at hun var snublet,
at hun havde brækkede ribben og en alvorlig hjerneskade,
følte jeg inderst inde, at der var sket hende noget,
og det var ikke hundene.
Hr. Alex var meget svær at læse.
Dengang var han meget afhængig af smertestillende.
Paul boede der i weekenden for at hjælpe sin far af med misbruget.
Jeg boede der en gang, og jeg var...
Alex er en meget bleg mand, men man kunne se igennem ham.
Han lå på sofaen. Han rystede og var helt bleg.
Det var hjerteskærende at se på, men Paul ville gerne hjælpe sin far.
Engang havde frk. Gloria fundet stoffer
i små poser, der var tapet op under Alex' seng i Hampton.
Paul var beskyttende i forhold til farens helbred.
Paul kendte til hans misbrug, så Gloria ville fortælle Paul det,
for Gloria var bange for at gå til Maggie.
Hun frygtede måske at miste sit job, eller at Maggie ville sige, hun snagede.
Det var i starten af 2018, samme år, som hun døde.
Hun vidste for meget.
Tror du, at det er derfor, Gloria ikke er her?
Ja.
Da hun døde, hørte jeg rygter.
Jeg var i isenkræmmeren.
Nogen så Maggie Murdaugh gå forbi og sagde:
"Der er gamle Maggie Mord."
Jeg sagde: "Hvorfor kalder du den dame det?"
"Hun skubbede husholdersken ned ad trappen."
Et rygte gik på, at Paul skubbede husholdersken ned ad trappen.
Et andet, at Maggie gjorde det.
Jeg har aldrig forstået det.
Men der har været rygter om,
at Paul havde noget at gøre med hendes død...
Jeg fortæller hele verden lige nu, at det er løgn.
Han ville aldrig gøre hende ondt.
Da jeg forlod begravelsen,
fortalte Alex, at han ville sagsøge sig selv
for uretmæssig død og give dem pengene. Det fortalte han til Paul og mig.
Alex sagde, at han ville indgive krav mod sit forsikringsselskab,
fordi deres hunde fik Gloria til at snuble.
Så han kunne hjælpe Glorias sønner,
eftersom de havde mistet deres mor, og det skete på hans ejendom.
Jeg ringede til opsynsmanden på Moselle-ejendommen, Ronnie Freeman.
Om han omgikkes familien længe nok til
at overhøre en samtale om Stephen Smiths død?
Svaret på spørgsmålet var nej, men under samtalen nævnte han
hele situationen med Gloria Satterfield.
Jeg mødte på arbejde klokken 7.30, så Gloria mødte nok omkring 8.30.
Da hun går op til huset,
har hun en kop i den ene hånd og tasken på skulderen,
ligesom hun har hver morgen.
Maggie ringer til mig højst et kvarter senere.
Jeg spurgte, hvad der var sket, og hun var hysterisk.
"Kom! Gloria er faldet. Der er blod overalt."
Hun lå med fødderne øverst.
Vi skulle få hende til at ligge vandret, så Paul tager fat i benene.
Jeg tager fat i hendes skuldre for at få hende vandret.
Så ankommer ambulancen. Og du, Paul og Maggie er der.
Ifølge efterforskningsrapporterne talte Alex med Gloria.
Hun sagde, hun faldt over hundene.
Nej, han var der ikke.
Alex var der altså ikke, da redderne forlader stedet?
Korrekt.
Jeg mødes med Alexander Murdaugh. Hr. Murdaugh, forstår du, jeg optager det?
- Ja. - Med din tilladelse?
- Ja. - Dit fulde navn, tak.
Richard Alexander Murdaugh.
Og...
- Bliver du kaldt Alexander? - Nej, Alex.
Okay.
Hvor længe havde Gloria arbejdet for dig eller din familie?
Hun har arbejdet for vores familie i...
...omkring 20 år, vil jeg tro.
Nej, hun var babysitter for mine børn, da min yngste var spædbarn. Så...
Talte du med Gloria, før hun blev taget med i ambulancen?
- Ja. - Okay.
Spurgte du, hvad der var sket?
Hun indikerede, at det var hundenes skyld.
Der var altså ingen vidner til hændelsen?
- Til selve faldet? - Ja.
- Nej, ikke så vidt jeg ved. - Okay.
Paul troede virkelig, hundene var skyld i, at hun faldt.
Det beroligede ham at vide,
at hans far ville gøre en god gerning og sagsøge sig selv
for at sørge for, at hendes sønner og hendes familie klarede sig.
Derfor har jeg aldrig sagt noget om min mistanke.
Det er bare underligt, at samme år, som hun fortalte Paul om Alex' stoffer,
tvang Paul sin far på afvænning.
Det er bare...
Jeg tror, der skete hende noget. Det blev ikke håndteret rigtigt.
Alex Murdaugh fortæller en historie om alle de dødsfald,
der passer i hans kram, og som bevarer det imperium, de skabte.
Der er et mistænkeligt dødsfald i 2015.
Der er endnu et mistænkeligt dødsfald tre år senere.
I kølvandet på mordene på Paul og Maggie på Moselle åbnes sluserne virkelig.
Og nu til flere nyheder.
Der er nyt om efterforskningen af dobbeltmordet
på to medlemmer af en lokal familie.
Statens efterforskere har genåbnet en efterforskning af et dødsfald i 2015
i forbindelse med Paul og Margaret Murdaughs død.
South Carolina Politi ville ikke sige,
hvilke beviser der førte til den beslutning,
eller om Murdaugh-familien var involveret.
Inden for et par uger efter dobbeltmordet på Moselle
sagde statens efterforskere: "Vi genåbner efterforskningen
af Stephen Smiths død
ud fra beviser, fundet under efterforskningen af dobbeltmordet."
Den førhen fremtrædende advokat i South Carolina, Alex Murdaugh,
står nu over for flere anklager.
Flere sager opklares nu i offentlighedens søgelys.
Alex' verden faldt langsomt sammen omkring ham.
Han vidste ikke, hvad han skulle gøre.
Bag kulisserne opdager Murdaughs advokatfirma,
at Alex muligvis misbrugte penge fra klienter.
De tvang ham til at træde tilbage.
Advokatfirmaet konfronterede ham og sagde:
"Vi ved, du har stjålet penge. Vi undersøger det,
men hvad værre er, så er du ikke længere en af os.
Vi bryder kontakten.
Det advokatfirma, din oldefar grundlagde, er færdig med dig."
Han opdagede, at hans verden var ved at gå i opløsning,
og vi skal sætte os selv i hans sted.
Nu er Alex Murdaugh en desperat mand.
4. SEPTEMBER 2021 TRE MÅNEDER EFTER DRABENE
Jeg var sammen med Miley og Connor.
Nogen fik et opkald om, at Alex var blevet skudt.
Miley og jeg så bare på hinanden.
Det forekom ikke virkeligt.
Jeg får en sms: "Alex Murdaugh skudt, vejside, Hampton County."
Jeg tænker bare: "Hvad... Nej."
Et mysterium i South Carolina bliver endnu større.
Embedsmænd fortæller Fox News, at den 53-årige advokat Alex Murdaugh
blev skudt og såret i dag i Hampton County, South Carolina.
Hans tilstand er ukendt.
Alex blev fløjet på hospitalet.
Han blev skudt i hovedet ved højlys dag, da han skiftede et dæk i vejsiden.
Vi rapporterede, at Alex Murdaugh blev fløjet til hospitalet i Savannah.
Nej nej.
Til Charleston, ikke Savannah.
FitsNews tager fejl. De ved ingenting. Han var i Savannah.
Hans advokater løj for journalisterne for at forhindre dem i at tage dertil.
Forvirrer de os med vilje?
Opkaldene fra 911 offentliggøres.
Alarmcentralen.
Jeg stoppede. Jeg punkterede og stoppede, og nogen stoppede for at hjælpe mig.
Og de prøvede at skyde mig.
- Blev du skudt? - Ja.
Men jeg er okay. Jeg kan ikke køre.
- Okay. - Og jeg bløder meget.
Hvor? Hvilken del af din krop?
Jeg er ikke sikker. Et sted på hovedet.
- Hvad hedder du? - Alex Murdaugh.
- Alex Murdaugh? - Ja, frue.
Jaså.
Det tog et par dage, før historien blev opklaret.
Alex følte ikke, han kunne fortsætte på den måde.
Han ville gøre en ende på sit liv.
Alex vedgik sine forsyndelser.
"Det var et selvmordsforsøg."
Som en sidste handling vil han sikre sig, at hans søn, Buster, klarer sig.
Skulle han dø, skulle det være til gavn for hans søn.
Han får den ide at hyre en, han kender, til at skyde sig i hovedet.
Ja, vi er på
Salkehatchie Road.
Der er en mand i vejsiden med blod over det hele.
Han vifter med hænderne.
Ligger han bare der og vifter med hænderne?
Han ser okay ud, men det ser opstillet ud, så vi stoppede ikke.
Det forstår jeg godt.
Det var ret underligt. Et par dage senere
stillede folk væsentlige spørgsmål
om den version, der kom fra Alex' advokater.
Alex Murdaughs advokat er med os nu.
Han opsøgte sin pusher og bad ham skyde sig.
Inden for en halv time skød pusheren ham i hovedet.
Mordene på hans søn og kone for 90 dage siden
har påvirket ham utroligt meget.
De færreste ville kunne klare det. Han kom igennem det med opioider.
Inden for et par uger
tager Alex Murdaugh på afvænning for sin hemmelige opioidafhængighed.
Umiddelbart derefter efterforsker politiet en af Alex' tidligere klienter.
Curtis Edward Smith.
Curtis Smith anklages for at skyde Alex Murdaugh.
Han mødte også for en dommer i Hampton County.
Han vil blive anklaget for hjælp til selvmord, forsikringssvindel og mere.
Curtis Edward Smith sagde:
"Jeg følte, at jeg blev narret. Han ringede og bad mig hjælpe ham,
og så arrangerede han kampen om en pistol."
Han hævder, at han ikke konspirerede med Alex om at dræbe ham.
Fastholder din klient, at han er uskyldig i denne sag?
Sig frem.
Havde jeg skudt ham, var han død. Han lever.
Det forlyder, at din klient stjal millioner fra advokatfirmaet.
Brugte han dem alle til at købe stoffer,
eller brugte han nogle af millionerne til andre ting?
Langt størstedelen blev brugt til at købe stoffer.
Det er mange Oxycontiner.
Hvem er Eddie Smith? Hvem er den fætter?
Vi begyndte at grave, og vi fandt checks, der samlet løb op i over 160.000.
De fleste af dem er på under 10.000 fra oktober 2020 til maj 2021.
Jeg regnede på OxyContin. Ved du, hvor meget den mand kunne have købt?
Nok til 114 år.
Forudsat han er rigtig narkoman.
Han køber ikke OxyContin for alle de penge. Måske nogle af dem.
Hvor er de penge blevet af?
Men det vigtigste er ikke nødvendigvis, hvor de er, men hvornår det skete.
Han indløser ikke blot en check få dage før mordet,
men Curtis Eddie Smith får også checks bagefter.
Nogle af dem er på mere end 24.000 dollars.
Kilder fortæller, at den mest troværdige teori er,
at han narrede Eddie. Han ville ikke bede Eddie om at skyde sig.
Han ville få det til at se ud, som om Eddie kom for at skyde ham,
og så måtte han skyde Eddie i selvforsvar.
Hele sagen er mistænkelig fra begyndelsen.
Og han gør Eddie til den mistænkte i mordet?
Ikke kun i mordforsøget på ham, men også skyldig i mordene på Maggie og Paul.
13. SEPTEMBER 2021
SLED undersøger beskyldningerne om,
at Murdaugh tilegnede sig midler fra sit tidligere advokatfirma,
grundlagt af familien.
Da vi stod her lige før, kom fem biler, tilsyneladende fra politiet,
ud fra Moselle-ejendommen her i Colleton County.
Vi skal nok finde ud af, hvad der foregår.
Men vi ved, at fem politibiler lige har efterladt ejendommen her.
SLED meddelte, at de vil efterforske Alex Murdaugh
i forhold til økonomiske forbrydelser.
Den samme dag fik jeg et tip om,
at de udførte en ransagning på Moselle.
Det var værd at køre derud, opsætte min drone og se, hvad jeg kunne få.
Da jeg ankom, kørte nogle officielt udseende biler
ud ad indkørslen og kørte væk.
Jeg troede, jeg gik glip af det hele.
Det var først et par dage senere,
da jeg gennemgik optagelserne, at jeg så våbnene.
Min første tanke var, at det var en stor sag.
Jeg fik tip om, at de ransagede stedet,
og nu har jeg optagelser af, at de fjerner otte våben fra huset.
Optagelserne viser John Marvin, der bærer to rifler ud til bilen.
De læssede et par ting til,
kørte hen til hundegården,
læssede en jagthund og et par ting til. Så kørte de.
Det kunne være John Marvin og Buster, der tager på jagt.
Jeg er ikke sikker.
Jeg vidste, at der var sket et dobbeltdrab for nylig,
og nu fjernede Murdaugh-familien, ikke politiet, våben fra ejendommen,
Det fører jo til spekulationer om, hvorvidt et af disse våben
eller nogle af disse våben var bevismateriale,
der kunne bruges mod familien Murdaugh i en eller anden form.
Hvis SLED havde mordvåbnene, ville vi vide det nu.
De leder stadig efter de manglende våben.
I kølvandet på skyderiet indså alle, at han var blevet grebet i at lyve.
Der var der, folk begyndte at spørge sig selv,
om Alex Murdaugh var involveret i mordene på sin kone og søn.
Han fortalte i hvert fald ikke sandheden om,
hvad der skete med dem.
Han lyver om noget.
Jeg begyndte at føle afsky over for medlemmer af familien Murdaugh,
ligesom så mange andre.
Vores retsmediciner, Angela Topper,
gennemgår det retsmedicinske arkiv i Hampton County.
Hun står frem og påpeger,
der var noget mystisk ved sagen fra 2018
om Gloria Satterfield, en anden sag, der undgik bevågenhed.
Kendelsen om dødsårsagen lød på naturlig, selvom det var et snublefald.
Der er aldrig foretaget en obduktion.
Hun skriver til SLED og beder dem hjælpe med at undersøge det.
På samme tid har SLED grund til at efterforske Alex' økonomiske forbrydelser.
Med tiden læste Satterfield-familien artikler fra hele South Carolina om,
at der var udbetalt dødserstatning.
Hendes sønner kendte intet til en erstatning.
De så på hinanden: "Jeg fik ingen penge, gjorde du?"
Da det kom frem, og det stod i avisen,
ringede Eric til mig og sagde: "Der er noget galt."
- Vi var målløse. - Drengene ikke har set noget til dem.
Intet. Ikke en rød reje.
Der var en retssag.
Pengene blev inddrevet, men blev ikke betalt til klienterne,
hvilket virkede umuligt. Vi sagde: "Vi skal nok tale med Murdaugh."
Vi forventede straks at få svaret:
"Det er naturligvis bare en misforståelse.
Pengene er på en bankkonto." Eller: "De er sat i en fond."
Vi hørte intet.
Vi lagde øjeblikkeligt sag an,
for vi skulle bruge stævningen til at skaffe dokumenter og information.
Vi fandt ud af, at Alex Murdaugh ikke praktiserede som advokat.
Alex Murdaugh praktiserede at stjæle penge.
Alex endte med at få udbetalt 4,3 millioner dollars.
Vores klienter fik ingen af de penge.
Ingen.
Det er som en meget dyb kniv i ryggen.
Det ryster mig. Jeg bliver virkelig vred over, hvad der er sket.
Han udnyttede hendes navn. Min søster.
Hans advokatfirma mistænkte ham. Vi bekræftede det.
Det var ikke første gang, han forgreb sig på penge
fra andre klienter i firmaet.
Vi har beviser på, at han havde gjort det mange gange.
Man lægger ikke ud med at tage 4,3 millioner.
Alex Murdaugh har tilegnet sig millioner af dollars.
Bedrageriet begyndte i 2015,
og det var hjælpestoffet til at stjæle Satterfields penge i 2019.
Ronnie og jeg mødtes med SLED.
Vi kontaktede FBI.
Var vi så tilblivelsesmåden for, at Alex Murdaugh blev sigtet?
Helt sikkert.
Vi har lige modtaget seneste nyt.
South Carolina Politi har taget Alex Murdaugh i forvaring.
Det er Murdaughs nye politifoto.
Anklagerne stammer fra en efterforskning
af misbrug af skadesudbetaling ved Gloria Satterfields død.
Han anklages for at stjæle millioner i forsikringspenge,
som skulle gå til Gloria Satterfields sønner,
familiens mangeårige husholderske, der døde efter et påstået
snublefald i Murdaughs' hjem i South Carolina i 2018.
I oktober 2021
møder Murdaugh for dommer Clifton Newman i South Carolina.
Jeg afviser løsladelse mod kaution.
Ingen i retssalen forventede, han ville nægte Alex Murdaughs kaution.
Ingen så det komme.
På det tidspunkt indså Alex Murdaugh:
"Hør, det system, der har gjort det muligt for mig..."
De kan ikke stole på det mere.
Alex Murdaugh sidder i en fængselscelle.
Ingen hemmeligheder er sikre nu.
Alex nægtede at udtale sig og svare på beskyldninger om,
at han begik underslæb for millioner
i familiens lukrative advokatfirma og fra sine klienter.
I oktober hørte retten beviser for, at Buster spillede hasard i Las Vegas
og solgte aktiver for hundredtusindvis af dollars for sin far.
Der indgik nogle billeder i bevismaterialet,
der viser John Marvin og Buster på kasino i Las Vegas
samtidig med, at Alex Murdaugh er varetægtsfængslet.
Fik du spillet?
Ja, det gjorde jeg.
Næste dag kom der en artikel om, hvordan jeg tilegner mig midler.
Ved at spille?
Ja. John Marvin og jeg blev fotograferet i kasinoet.
Det er løgn.
Nej.
Sikke en skide... Det er da løgn!
Nej.
- Hvordan genkendte de dig? - Jeg er åbenbart kendt i hele landet.
Det har været fascinerende at høre Alex i optagelserne fra fængslet.
Nogle gange ved man, at man bliver optaget.
Men efter et vist punkt
falder man ind i et naturligt samtalemønster,
hvor man taler om Super Bowl-gevinster og maden i kantinen.
Jeg fik 9 ud af 11 kampe
i søndags. Ni ud af 11 er sgu ret svært.
Ja.
- Jeg vandt seks supper, fire snackpølser... - Det er godt.
- Du har et forudbetalt opkald fra... -Alex.
Alle opkald er underlagt overvågning og optagelse.
- Hallo? - Hej, min ven.
Jim fortalte, at anklagejuryen har rejst tiltale for flere ting
sidste fredag, men du ved, at det bare er overmål, ikke?
- Ja, jeg mener... - De prøver bare at dynge alt på mig nu.
- Ja, det ved jeg. - Men jeg kan klare det.
Stephen Smith og Gloria og alt det pis.
Prøver de stadig at hævde, at der er noget mystisk
ved Glorias død? Ved hvordan hun døde?
Hvad for noget?
Prøver de stadig at insinuere noget om, hvordan hun døde?
Det ved jeg ikke.
Taler de stadig om Stephen Smith? Der er ingen forbindelse til os?
Jeg tror ikke, at nogen
tog det alvorligt.
- Har SLED talt om en forbindelse? - Nej. SLED har ikke udtalt sig.
De har ikke engang udsendt en udtalelse om...
Hvad var det seneste?
Der blev udsendt noget for kort tid siden, hvor de talte om et gennembrud i beviser.
Det havde at gøre
med drabene.
Det er et år, siden forbrydelsen fandt sted,
men først nu hører vi om tekniske beviser,
der direkte knytter Alex Murdaugh til gerningsstedet.
Will Folks. Goddag.
Ifølge retsmedicineren blev Paul og Maggie dræbt omkring kl. 21.
Ifølge Alex Murdaugh ankommer han ikke til Moselle før 22.07,
hvor han finder sin kone og søn myrdet.
Ifølge vores kilder beviser væskestænk på Alex Murdaughs tøj,
at han er på Moselle, da mordene finder sted.
Det handler ikke om, hvad det er,
men om, hvor han er i det øjeblik, Maggie og Paul bliver dræbt.
Han kan ikke have været andre steder end hos mindst et af ofrene,
i det øjeblik de døde.
Det næste, vi fik, var videoen fra kl. 20.44 fra Paul Murdaughs mobiltelefon.
Man kan ikke se Alex i videoen på Pauls telefon,
men man kan høre ham tale,
og tidsstemplet er lige før, mordene finder sted.
Et andet bevis,
der endegyldigt placerer Alex Murdaugh på mordstedet
på eller omkring drabstidspunktet.
Det er et stort gennembrud, der handler om Alex' mulige involvering.
For første gang ved vi, at han var der, da det skete.
Måske dræbte han ikke sin kone og søn. Det ved vi ikke med sikkerhed.
Men vi ved, han var der, da de døde.
Vi ved, han ved noget om, hvad der skete med dem.
Højhastighedsstænk er forbundet med brugen af et højhastighedsvåben
som en riffel, især på klos hold.
FITSNews rapporterede også, at Paul Murdaughs telefon
blev fundet på hans lig.
Samme kilde har bekræftet, at der på den telefon er en video,
der indeholder lyden af Alex Murdaugh, der taler med sin kone, Maggie,
tæt på drabstidspunktet.
Alex Murdaugh ses ikke på videoen, men man hører deres samtale.
Optagelsen har et tidsstempel, som kan være vigtigt for efterforskningen.
Min redaktør foreslog mig at skrive en nyhedsartikel
i tilfælde af, at Alex Murdaugh sigtes for drab.
Det er jeg ikke i stand til.
Det er forfærdeligt svært at fatte,
at en mand kunne dræbe sin kone og barn, men det var sandt.
Det er et dynastis fald. Det er den totale nedtur.
Alex Murdaugh er vant til at møde i retten som advokat.
Nu har han fået frataget bestallingen,
og han er sigtet for mordene på sin kone og søn.
Murdaughs advokater udsendte straks i eftermiddag denne udtalelse:
"Alex havde intet motiv til at myrde dem. Vi begærer straks en snarlig retssag."
Vi er her i dag i sagen mod Richard Alex Murdaugh.
Han er blevet anklaget af anklagejuryen i Colleton County
for 2022 G.S. 15-592.
Anklagen er for Maggie Murdaughs mord.
2022 G.S. 15-593 er sagsnummeret for mordet på Paul Murdaugh.
Richard Alex Murdaugh. Hvis det er dit navn, så hæv højre hånd.
- Frafalder du, at anklagerne læses op? - Ja.
Hvad siger du, Richard Alex Murdaugh?
Er du skyldig i de forbrydelser, for hvilke du står tiltalt?
Ikke skyldig.
- Hvordan skal du retsforfølges? - Af Gud og mit land.
Tak.
Kaution bliver derfor nægtet.
Tak, alle sammen.
Jeg tror, at hr. Alex...
Han bliver presset af medierne og i retten,
hvor han snart bliver afsløret i at snyde, lyve og stjæle.
Jeg tror, at Alex Murdaugh ville kunne dræbe Paul og Maggie.
Jeg er ligeglad med, hvem du er. Ingen fortjener, hvad du har gjort.
Alt, hvad Alex går igennem lige nu.
Hvis alt det er sandt,
så får man det, man beder om.
Alle lider under de fejl.
Nogle fejl er større end andre. Dem kan man ikke tage tilbage.
Jeg mistede en stor del af mit hjerte.
FLYV HØJT, MAL
Jeg var fortabt.
Jeg begyndte at feste igen, som om jeg var teenager.
Jeg opførte mig dumt i et stykke tid.
Jeg prøvede at flygte fra alt.
Jeg tror, folk har den forkerte opfattelse af,
hvad der foregår.
Jeg har hørt alt muligt. Nogle siger, at Paul fortjente at dø.
Han begik en fejl. Der er mange, der lider på grund af det,
men ingen fortjener at dø.
Efter bådulykken og mordene på Paul og Maggie
var hele lokalsamfundet meget rystet.
Jeg har oplevet mange lavpunkter.
Man prøver at klare sig,
men man prøver også at være en almindelig 20-årig.
At jeg kan sidde her i dag og fortælle min historie
uden at skulle være bange mere
og uden alle de undertrykte følelser og de ting, jeg prøver at glemme,
er en styrke.
Vores forhold ændrede sig drastisk efter fire år.
Det var svært at hænge ud med Miley igen,
efter vi mistede Mallory, for jeg følte mig på en måde skyldig.
Miley og Mallory var også bedste venner.
Det skulle ikke føles, som om nogen blev en erstatning
i hinandens liv.
Vi er en af de eneste, der forstår, hvad vi går igennem.
Jeg tænker på hende hver dag, og det er svært at komme videre uden hende.
- En god måde at ære hende på... - Det er at holde hendes navn i live.
Den retfærdighed, jeg søger nu, er,
at få de svar, vi har brug for. Jeg vil vide, hvad der skete med Gloria.
Myndighederne i South Carolina har fået tilladelse
fra boets advokat til at opgrave liget af Gloria Satterfield
og efterforske omstændighederne ved hendes død.
Jeg vil vide, hvem der dræbte Paul og Maggie og Stephen.
Jeg tror stadig, at hr. Alex skjuler noget,
og hvis I nogensinde møder ham,
vil I også få den fornemmelse.
Den anden part har svaret.
Alle opkald er underlagt overvågning og optagelse.
- Hej. - Hej.
Hvad laver du?
Ingenting. Hvad så?
Bus, jeg har et spørgsmål.
Har Netflix udsendt noget om alt det her?
Alex tegnede en forsikring på Moselle, en måned før Gloria døde på ejendommen.
Han modtog 4,3 mio. dollars fra forsikringskravet
i forbindelse med hendes død. Efter disse optagelser
fortsætter efterforskningen af årsagen til Glorias død.
Familien Beachs advokat anlagde sag om uretmæssigt dødsfald
i forbindelse med Mallory Beachs død i februar 2019.
Retssagen er endnu ikke kommet for retten.
Familien Murdaugh har offentligt benægtet at være involveret
i Stephen Smiths død.
Alex, Randy, John Marvin og Buster Murdaugh
svarede ikke på vores henvendelser.
En talsperson for familien siger, at de ikke udtaler sig.
Den 14. juli 2022 blev Alex Murdaugh sigtet for at have dræbt sin kone og søn.
Han nægter sig skyldig. Hvis han dømmes, risikerer han livstid.
Tekster af: Karen Dyrholm